Publication: Magyar Közlöny
Issue: MK-1999-34 (Year: 1999, Number: 34)
Era: 1990-2004
Section: 1999. évi költségvetéséről szóló 1998. évi XC. törvény
Paragraph Index: 794

3. A támogatási igény benyújtása 3.1. A támogatási igényeket pályázat formájában, a pályázó székhelye szerint területileg illetékes TÁKISZ-nál beszerezhető SZAK99 jelű űrlapon 1999. június 30-ig lehet a TÁKISZ-hoz benyújtani. Az 1999. június 30-a után postára adott pályázatok elfogadására nincs lehetőség. 3.2. A pedagógiai szakmai szolgáltatásra fordítható támogatás igényléséhez mellékelni kell a szolgáltatás megvalósítására vonatkozó részletes projekttervet, amely tartalmazza az ugyancsak részletes és a feladatok időbeli ütemezéséhez illeszkedő költségvetést. Szakmai szolgáltatás igénybevétele esetén a fentieken kívül a szakmai szolgáltatások ellátására vonatkozó megállapodás-tervezeteket, amelyet pedagógiai szakmai szolgáltatást végző szervezetekkel kívánnak megkötni. 3.3. A pedagógiai szakértő igénybevételére fordítható támogatási igényhez mellékelni kell a feladatok ellátására vonatkozó szerződéstervezeteket, amelyeket az Országos Szakértői Névjegyzékben szereplő szakértőkkel, vállalkozásaikkal, szakértőket foglalkoztató szervezetekkel kívánnak megkötni. A szerződésben a feladatot konkrétan elvégző szakértő neve mellett a szakértői névjegyzékben szereplő nyilvántartási számát is meg kell adni.

Source: https://magyarkozlony.hu/hivatalos-lapok/238e0ff560e553722c59e8a8c8a318d484659afa/dokumentumok/4ce7375767e0e5830daa85ea18706e2224c22507/letoltes